2018.gada \_\_\_. \_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ § )

**Kārtība, kādā veicamas un atmaksājamas veselības apdrošināšanas iemaksas**

### Izdoti saskaņā ar

### Veselības aprūpes finansēšanas likuma

### 12. panta sesto daļu

1. **Vispārīgais jautājums**
2. Noteikumi nosaka kārtību, kādā veicamas un atmaksājamas veselības apdrošināšanas iemaksas.
3. **Iemaksu veikšanas kārtība**
4. Veselības aprūpes finansēšanas likuma 11.panta pirmās daļas 2.punktā minētā persona veic iemaksas, lai saņemtu veselības aprūpes pakalpojumus valsts obligātās veselības apdrošināšanas ietvaros, pamatojoties uz vienotā veselības nozares elektroniskās informācijas sistēmā (turpmāk – veselības informācijas sistēma) pieejamu elektroniski sagatavoto veselības apdrošināšanas iemaksu paziņojumu, kas satur šādu informāciju:
   1. personas vārds, uzvārds;
   2. personas kods vai identifikācijas (reģistrācijas) numurs;
   3. veselības apdrošināšanas iemaksu paziņojuma numurs un datums, līdz kuram veicama veselības apdrošināšanas iemaksa;
   4. iemaksas apmērs un atšifrējums, kas pamato iemaksas aprēķinu;
   5. valsts budžeta ieņēmumu konta numurs Valsts kasē.
5. Šo noteikumu 2.punktā minēto veselības apdrošināšanas iemaksu paziņojumu persona var saņemt:

3.1. tiešsaistē elektroniski autentificējoties veselības informācijas sistēmā;

3.2. vēršoties ar rakstveida iesniegumu Nacionālajā veselības dienestā (turpmāk - Dienests).

1. Šo noteikumu 3.2.apakšpunktā minētajā iesniegumā norāda personas, par kuru tiks veikta iemaksa, vārdu, uzvārdu un personas kodu vai identifikācijas (reģistrācijas) numuru, kā arī elektroniskā pasta adresi vai deklarētās dzīvesvietas adresi veselības apdrošināšanas iemaksu paziņojuma (izdrukas) nosūtīšanai. Ja veselības apdrošināšanas iemaksu paziņojums (izdruka) tiek prasīts par citu personu (izņemot likumiskos pārstāvjus), iesniegumam pievieno dokumentu, kas apliecina pilnvarojumu saņemt veselības apdrošināšanas iemaksu paziņojuma (izdruku) attiecīgās personas vārdā.
2. Persona veselības apdrošināšanas iemaksu paziņojumā (izdrukā) norādīto summu iemaksā valsts budžeta ieņēmumu kontā Valsts kasē vienā no šādiem veidiem:
   1. Ar tiešsaistes maksājumu pakalpojuma starpniecību elektroniski autentificējoties veselības informācijas sistēmā;
   2. ar maksājuma karti maksājumu karšu pieņemšanas terminālī, veicot maksājumu Dienestā;
   3. ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē, maksājuma mērķī norādot veselības apdrošināšanas iemaksu paziņojuma numuru un personas, par kuru tiek maksāts, vārdu, uzvārdu un personas kodu vai identifikācijas (reģistrācijas) numuru.
3. **Atmaksu veikšanas kārtība**
4. Personai, kas saskaņā ar šo noteikumu 5.punktu veikusi iemaksu veselības aprūpes pakalpojuma valsts obligātās veselības apdrošināšanas ietvaros saņemšanai, informācija par iespējām saņemt veiktās iemaksas atmaksu, kā arī atšifrējums, kas pamato atmaksas aprēķinu, ir pieejama autentificējoties veselības informācijas sistēmā.
5. Persona, kas vēlas saņemt veselības apdrošināšanas iemaksas atmaksu:
   1. autentificējoties veselības informācijas sistēmā aizpilda, norādot šo noteikumu 9.4.apakšpunktā minēto informāciju, un iesniedz veselības informācijas sistēmā elektronisku iesnieguma formu par atmaksas saņemšanu;
   2. iesniedz rakstveida iesniegumu Dienestā par atmaksas saņemšanu.
6. Veikto iemaksu atmaksu var pieprasīt ne vairāk kā par trīs iepriekšējiem kalendāra gadiem.
7. Šo noteikumu 7.2.punktā minētajā iesniegumā persona norāda:
   1. personas vārdu, uzvārdu;
   2. personas kodu vai identifikācijas (reģistrācijas) numuru;
   3. periodu, par kuru tiek pieprasītas atmaksas;
   4. konta numuru Latvijas Republikā reģistrētā kredītiestādē vai ārvalstu kredītiestādes filiālē, vai pasta norēķinu sistēmā, uz kuru veicama atmaksa;
   5. elektroniskā pasta adresi vai deklarētās dzīvesvietas adresi, vai ieslodzījuma vietas adresi (ja ar iesniegumu Dienestā vēršas ieslodzītā persona).
8. Ja persona iesniedz šo noteikumu 7.2.punktā minēto iesniegumu par citu personu, iesniegumam pievieno dokumentu, kas apliecina pilnvarojumu iesniegt šādu iesniegumu, bet, ja iesniegumā izteikts lūgums saņemt citas personas iemaksas atmaksu, iesniegumam pievieno dokumentu, kas apliecina pilnvarojumu saņemt atmaksu.
9. Dienests trīs mēnešu laikā pēc šo noteikumu 7.punktā minētā iesnieguma saņemšanas veic atmaksu uz iesniedzēja norādīto kontu kredītiestādē vai pasta norēķinu sistēmas kontu, vai mēneša laikā pieņem lēmumu par atteikumu veikt atmaksu.
10. Ja persona ir vērsusies Dienestā ar šo noteikumu 7.2.punktā minēto iesniegumu, vienlaicīgi ar atmaksas veikšanu uz iesniedzēja elektroniskā pasta adresi vai deklarētās dzīvesvietas adresi, vai ieslodzījuma vietas adresi (ja ar iesniegumu vērsusies ieslodzītā persona) Dienests nosūta informāciju ar atmaksāto summu un tās atšifrējumu, kas pamato atmaksu aprēķinu.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Aivars Lapiņš